**Referat styremøte i Vollen Vel, 8. august 2022.**

Sted: Øgårdsveien 75

Til stede: Rolf Harald Christensen, Lise Førsund, Joanna Ravndal, Kristian Sjøvold, Knut Førsund
Meldt forfall: Stine Oppegaard

**1. Økonomi, saldo pr. 30.06.22**

Knut gikk gjennom balansen, og vi har veldig god økonomi.

Vi får snart oppgjør for vellets andeler i Vennely (ca 155 000),
i ettertid har vi fått vite at beløpet ikke er skattepliktig. Vi må vurdere hvordan disse pengene skal forvaltes i vårt lokalmiljø.

**2. Bringebærfestivalen og familiefesten 13.08.**

Stine (muligens med mann) og Joanna med datter kommer, og Lise og Knut stiller selvfølgelig. Vi har staur med skilter over alle aktiviteter, Lise og Knut henter sekker og tau hos Øgården, og Lise og Knut handler inn sjokolademedaljer. Knut leder auksjonene med Lise på sekretariatet. **ALLE**

**3. Aksjon Vollenbåten/Fjordveien!**

Vi MÅ få flere til å ta båten, om vi skal lykkes med å flytte trafikken fra veien til fjorden. Nina Holmen har startet en aksjonsgruppe mot buss og for båt, og Knut deltar i denne fra oss. Det er et møte i OFM 23. august, og Knut deltar fra oss. (Tilleggsmøte 17.8. bestemt i etterkant.)   **KF**

**4. Begravelsen til Geir Børresen.**

Lise og Knut går fra oss, og vi bestiller en bårebukett med sløyfe fra Vollen Vel. **LF/KF**

**Eventuelt:**

Joanna ønsket en benk på Rabben, vi har vel hatt benk der flere ganger før, men disse benkene er litt på “vandring”. Vi bestiller benk med bord, Rolf Harald besørger transport.

Joanna sjekker traseen bak Hesleberg gartneri.

Knut tar kontakt med Asker kommune om å få rensket litt ved Stordammen, det gror igjen der,

Knut tar kontakt med Schjerven, for om mulig å fjerne noe brennesle i stien nær alpakkaene.

Knut tar kontakt med Østeby for om mulig å få bedre utsikt i turstien nær gapahuken.

Referent

Lise.